Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê îşxalî de  eşkerayîye daye. HPGyî vat: ''Têkoşîno tarîxî yê hêzanê ma dewam keno.  Dewleta tirke ya îşxalkera ke vera xoverdayîşê hêzanê ma de nêeşekena netîce bîgêro çeka kîmyewîye şuxulnena.  Bitaybetî waranê Werxelê û Kurojahroyî de çeka kîmyewîye yena şuxulnayene.  Rixmê nê hêrişan çalakîyanê hêzanê ma de 7 îşxlakerî ameyî cezkakerdene û îşxalkerêk birîndar bi.''
Detayê çalakîyanê ke 4ê gulane de ameyî kerdene wina yê:
Avaşîn
''Warê Xoverdayîşî yê Werxelê de hetê hêzanê ma yê YJA Starî ra çalakîya suîqestî ameye kerdene, îşxalkerêk ame cezakerdene.  Eynî roje îşxalkeranê ke waşt pê madeyê teqayîşî hêrişê mewzîyanê şerî yê Werxelê bikerî bi taktîkê sabotajî ameyî pirodayene, 2 îşxalkerî ameyî cezakerdene. Saetanê cemê şanî de eynî warî de hêzanê ma reyna da îşxalkeran ro, îşxalkerêkê çeka A-4î şuxulnayene ame cezakerdene. Îşxalkeran war pê helîkopteranê hêrişî û çekanê kîmyewîyan da bombayan ver.
Zap
Girê Şehîd Harûnî yê Warê Xoverdayîşî yê Kurojahroyî de îşxalkerî dormeyê mewzîyanê şerî de hetê hêzanê ma yê YJA Starî ra ameyî pirodayene, îşxalkerêk ame cezakerdene. Reyna Warê Xoverdayîşî yê Çîyareşî de îşxalkeranê ke waşt Girê Şehîde Sorxwîne ra ver bi Girê Şehîd Kurtayî şirê hetê hêzanê ma ra hîrê hetan ra bi taktîkê suîqestî ameyî pirodayene, 2 îşxalkerî ameyî cezkaerddene û îşxalkerêk zî birîndar bi. Warê Xoverdayîşî yê Şehîd Şahînî 3 û 4ê gulane de pê çekanê kîmyewîyan dîya bombayan ver.
Bombarduman
Vera Herêmanê Pawitişî yê Medya bombardumanî bêmabên dewam kenê. Rojêke de 12 rey pê teyarayanê şerî û bi desan rey pê obusan bombardumanî ameyî kerdene. Nê hêrişan de vînîbîyayeyê ma çîn ê. Detayê hêrişanê ke 4ê gulane de ameyî kerdene, wina yê: Warê Xoverdayîşî yê Karker, Çemço, Girê Cûdî û Girê FMî yê herêma Zapî, warê Girê Zengîlî yê herêma Garê, Girê Hakarî yê herêma Metîna, Koma Sorî yê herêma Xakurkê  û  Girê Şehîdan yê warê Lolanî pê teyarayanê şerî û obusan bi desan rey dîyayî bombayan ver.''
